Arefat
21°21′38″N 39°59′56″E﻿ / ﻿21.36056°N 39.99889°E﻿ / 21.36056; 39.99889 Arefat je brdo granitne strukture na udaljenosti od oko 20 km istočno od Mekke. Nalazi se unutar ravnice Arefat iznad koje se izdiže na visinu od oko 70 metara. Prema islamskoj tradiciji, brdo je mjesto gdje je posljednji poslanik Muhammed tokom Oproštajnog hadža vjernicima održao oproštajni govor. Također muslimani vjeruju da je brdo Arefat mjesto gdje su se prvi ljudi na Zemlji, Adem i Hava, ponovo sreli nakon izlaska iz dženneta te otuda i naziv za Arefat Brdo milosti što podsjeća na Allahovu neograničenu milost ukazanu ljudskom rodu.